./data/phi0474/phi057/phi0474.phi057.perseus-lat1.xml
M. Tullius Cicero
d  v Idus Majas ibi accepi eas litteras quas tu superioribus litteris significaveras te       dedisse; ad quas ego eo ipso die dederam ex Trebulano a       Pontio  ac binas quidem tuas Beneventi accepi       quarum alteras Funisulanus multo mane mihi dedit, alteras scriba Tullius  gratissima est mihi tua cura de illo meo primo et       maximo mandato; sed tua profectio spem meam debilitat  ac †me ille       illud labat†, non quo—, sed inopia cogimur eo contenti esse  de illo altero quem scribis tibi visum esse non alienum, vereor adduci ut       nostra possit, et tu ais δυσδιάγνωστον esse  equidem sum facilis, sed tu aberis et me absente res haerebit  habebis mei rationem  nam posset aliquid, si       utervis nostrum adesset, agente Servilia       Servio fieri probabile  nunc si iam res placeat, agendi tamen       viam non video